section_heading: Uspostava
paragraph_text: mini|desno|300px|Talijanski bersaljeri napreduju prema Sinju tijekom invazije na Jugoslaviju, travanj 1941. Nakon invazije na Jugoslaviju, Talijani polako počinju zauzimati Dalmaciju i ostale dijelove istočnojadranske obale. Fašistička Italija na vlast je dovela ustaški pokret koji uspostavlja NDH, snažno vezanu uz Italiju. Rimskim ugovorima, potpisanim 18. svibnja 1941., određen je odnos NDH i Kraljevine Italije. Talijanski princ Aimone trebao je postati hrvatski kralj, a NDH službeno Kraljevina Hrvatska. NDH se obvezala da ne svome obalnom i priobalnom području neće graditi nikakve vojne objekte te neće držati ratnu mornaricu. Ta zona poznata je kao Druga zona ili Razvojačena zona. Italija ujedno prisvaja cjelokupnu trgovačku mornaricu (sve brodove privatnih brodara iz Hrvatske). Troškovi okupacijskih talijanskih trupa u Drugoj i Trećoj zoni naplaćivali su se (skupo) iz proračuna NDH. Usto, Italija je priključila 5.380&nbsp;km<sup>2</sup> teritorija u Hrvatskom primorju, Gorskom kotaru, Kvarneru i Dalmaciji s 380.000 stanovnika (Prva zona). Talijanska Dalmacija je obuhvaćala područje koje su činili: